
U islamskom svijetu postoje skupine koje pozivaju ka Allahu, a slijeđenje se završava na tesavvufu, davanju prisege određenom vođi kao i prakticiranju određenih novotarskih zikrova i virdova. Kakav stav treba da zauzme tragalac za znanjem u tom pogledu?


* 
* 
* 
* 
* 
* 
* 

 
Ima onih koji pozivaju ka Allahu i u svojoj vanjštini izgledaju ispravno, ali koriste metode suprotne metodama Vjerovjesnika, sallallahu alejhi ve sellem ?

Stav tragaoca za znanjem prema pozivu koji je u vanjštini ispravan i poziva u ispravnost, jeste da tim pozivaocima izrazi dobrodošlicu i podršku sve dok su u vanjštini dobri i rade ispravno, ali obaveza mu je ukazati i ispraviti grešku koja je kod njih prisutna. Također, neophodno je ispraviti i neispravnosti vezane za to, kao što je davanje prisege jednoj od ovih osoba koja im predstavlja vođu, bez davanja prisege vladaru. Ukoliko pripadnici ovakvih skupina odaberu za vođu jednog od nj ih, kada, naprimjer, krenu na put, to je ispravno i dio je Šerijata. Vjerovjesnik, sallallahu alejhi ve sellem, naredio je onima koji bi putovali u skupinama da sebi odaberu vođu, jer anarhija i nered vladaju onom skupinom koja nema predvodnika, kao što pjesnik kaže: ”Ljudi u anarhiji neće biti dobri, jer nemaju onoga ko treba da ih vodi. ” Međutim, ukoliko će izabranom vođi dati prisegu kao vladaru, bez davanja prisege onome kome je Allah propisao pokornost i obavezao nas da mu budemo odani u njegovom pomaganju istine, onda ovakav postupak nije ispravan. Sigurno je da postoje lj udi koji pozivaju ka Allahu, dž.š., i u vanjštini to ispravno čine, ali koriste metode koje su u suprotnosti sa onim s čime je došao Vjerovjesnik, sallallahu alejhi ve sellem. Sa ovakvim pozivaocima trebamo postupiti tako da se određeno vrijeme družimo s njima, kako bismo upoznali njihove metode i način djelovanja. Ako uočimo da ne postupaju na ispravan način, pojasnit ćemo im istinu, i ako joj se vrate, postigli smo ono što smo i željeli. Ukoliko ustraju na svojim pravcima i metodama, onda nam je obaveza da se od njih udaljimo i ljudima pojasnimo njihovu zabludu, kako ne bi bili obmanjeni njihovom vanjštinom. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


